**Izvedba akcije čiščenja odpadkov in črnih odlagališč**

**»Očistimo Slovenijo 2018«**

Slovenska nevladna organizacija Ekologi brez meja organizira 15. septembra 2018 akcijo Očistimo Slovenijo 2018, ki bo potekala na območju vseh slovenskih občin.

Sama čistilna akcija je namenjena predvsem tistim občinam, ki letos čistilne akcije še niso izvedle. Udeležba na naši spomladanski čistilni akciji, ki je potekala 6. in 7. aprila 2018, je bila zelo številčna in uspešna.

Ob tej priložnosti izrekamo iskreno zahvalo vsem organizatorjem v posameznih okoljih in tudi vsem občanom, ki ste se čistilne akcije udeležili.

Kljub temu je prav, da to svetovno pobudo podpremo in ta dan izkoristimo za aktivnosti v naše skupno dobro.

Akcija bo potekala 15. septembra 2018, ko se bo v enem dnevu združilo več kot 370 milijonov ljudi iz 150 držav sveta.

Prav je, da se v naši občini določena območja ponovno očistijo (prepuščeno vaši lastni oceni o potrebi, oziroma nujnosti), predvsem pa je ta dan še posebej potrebno nameniti ozaveščanju ljudi na področju izvajanja preventivnih aktivnostih, ki pripomorejo k čistemu okolju.

Načrtovane aktivnosti:

* Izvedba čiščenja naravnega in življenjskega okolja bo potekala **v petek, 14. septembra 2018** (šole, vrtci) in **v soboto, 15. septembra 2018** (krajevne skupnosti, društva, itd.), predvidoma od 9. do 13. ure. Dobava vrečk in rokavic, prav tako pa tudi odvozi smeti, bodo potekali na enak način, kot v spomladanski čistilni akciji;
* Pomagajte posodobiti register divjih odlagališč **in do 14.9.2018** obveščajte o svojih zaznavah divjih odlagališč Občinsko upravo Občine Slovenska Bistrica na telefon 02 843 28 21. Na ta način se bo seznam teh odlagališč ažuriral in se bomo lažje ter načrtno lotili njihovih sanacij.
* **Do 15.9.2018** bo na posameznih mestih v naši občini postavljeno večje število košev za smeti in košev za pasje iztrebke, prav tako pa bo postavljenih še več klopi, namenjenih sprehajalcem.

* **V soboto, 15. 9. 2018 bo med 9. in 14. uro** v grajskem parku potekala prireditev praznovanje 7. Fridinega rojstnega dne, ki ga organizira Otroško mladinsko društvo Fridina mišnica v sodelovanju z Občino Slovenska Bistrica, javnimi zavodi, drugimi lokalnimi organizacijami in podjetji. Dogodek je namenjen otrokom, mladostnikom in tudi odraslim. Vsak bo lahko našel kaj zase, saj se bo v številnih delavnicah ustvarjalo na različnih področjih. Povezovanje in medsebojno sodelovanje vseh sodelujočih je rdeča nit letošnjega praznovanja. Med drugim bo prireditev namenjena tudi ekologiji in ozaveščanju o le-tej.

V grajskem parku bo v dopoldanskem času potekalo predavanje o invazivnih rastlinskih vrstah.

 Prav tako se bo v dopoldanskem času možno udeležiti vodenega ogleda grajskega

 parka, s strokovno razlago o njegovih zgodovinskih in hortikulturnih znamenitostih.

Spodbudili bi vas radi, da se tudi tokrat priključite akciji ali pa prevzamete pobudo za kakršnekoli aktivnosti, ki bodo povezale zagnane posameznike v naši občini.

Koordinacijo bo na enak način, kot ob spomladanski čistilni akciji prevzela Občinska uprava v sodelovanju s Komunalo d.o.o. Slovenska Bistrica.

Prepričani smo, da se boste v akcijo aktivno vključili in z vašim trudom ponovno prispevali k še čistejšemu in lepšemu okolju.